సర్వేపల్లి రాధాకృష్ణన్
సర్వేపల్లి రాధాకృష్ణన్ 5-9-1888న మద్రాసుకు ఈశాన్యంగా 64 కి.మీల దూరమున ఉన్న తిరుత్తణిలో సర్వేపల్లి వీరస్వామి, సీతమ్మ దంపతులకు జన్మించాడు. వీరాస్వామి ఒక జమీందారీలో తహసిల్దార్. వారి మాతృభాష తెలుగు. సర్వేపల్లి బాల్యము మరియు విద్యాభ్యాసము ఎక్కువగా తిరుత్తణి మరియు తిరుపతిలోనే గడిచిపోయాయి. ప్రాథమిక విద్య తిరుత్తణిలో సాగింది. తిరుపతి, నెల్లూరు, మద్రాసు క్రిస్టియన్ కాలేజీ మున్నగుచోట్ల చదివి ఎం.ఏ పట్టా పొందాడు. బాల్యం నుండి అసాధారణమైన తెలివితేటలు కలవాడాయాన. 
1906లో 18 సంవత్సరాల చిరుప్రాయంలో శివకామమ్మతో వివాహము జరిగింది. వీరికి ఐదుగురు కూతుళ్ళు, ఒక కుమారుడు కలిగారు.
టి.ఎన్.రామకృష్ణారెడ్డి
రామకృష్ణారెడ్డి 1890లో చిత్తూరులో జన్మించాడు. ఈయన 1919లో బి.ఎల్ పట్టభద్రుడై వకీలుగా వృత్తిజీవితం ప్రారంభించాడు. ప్రజాజీవితంలో క్రియాశీలకమైన ఆసక్తిని పెంపొందించుకొని 1923లో తాలూకా బోర్డుకు ఉపాధ్యక్షుడిగా ఎన్నికై 1928వరకు ఆ పదవిని నిర్వహించాడు. 1924లో పట్టణ సహకార బ్యాంకు మరియు జిల్లా సహకార బ్యాంకులకు నిర్దేశకుడయ్యాడు. మూడు పర్యాయాలు సహకార సంఘాల సమాఖ్య గౌరవనీయ సహాయ రిజిస్ట్రారుగా నియమితుడయ్యాడు.